جمهورباشقانی رجب طیب اردوغان، سوریه‌ده فرات چایینین دوغوسوندا ائدیلن باریش بولاغی عملیاتینین تملینده، تورکییه‌نین گونئی سینیریندا بیر ترور دؤولتی گیریشیمینین قارشیسینین آلینماسینین یاتدیغینی بیلدیردی،
"سوریه‌ بوتون گلیشمه‌لره گؤزلرینی یوموب تورکییه‌نی تنقید ائتمه‌یی عادت حالینا گتیره‌نلری عاغلا، ویجدانا، اخلاقا دعوت ائدیریک" دئدی.
پرزیدنت، باشقانی اولدوغو عدالت و قالخینما پارتیسینین ویلایت باشقانلاری توپلانتیسین‌دا دانیشدی.
عملیاتین مقصدینین سوریه‌نین تورپاق بوتؤولویونه و سیاسی بیرلیگینه قاتقی وئرمک اولدوغونو وورغولایان اردوغان، سوریه تورپاقلاری اوزرین‌ده اونلارجا خاریجی گوجون اولدوغو بیر دؤنمده تورکییه‌نین ترور یاپیلانماسینی انگلله‌مک اوچون باشلاتدیغی بو عملیاتا یؤنه‌لیک تنقیدلری هئچ بیر شکیلده قبول ائتمه‌دیکلرینی وورغولادی.
اردوغان،
"سوریه‌نین بیرلیگی، برابرلیگی اوچون آتدیغیمیز آددیما سؤز ائدیرلر. سیز کناردا دورون، بیز یولوموزا داوام ائدیریک" دئدی.
عملیاتا یؤنه‌لیک آچیقلامالارین‌دان دولایی سعودی عربیستان و مصری تنقید ائد‌ن پرزیدنت،
"سعودی عربیستان اؤنجه گوزگویه باخسین. یمنی بو حالا کیملر گتیردی؟ هله مصر سن هئچ دانیشما. چونکو سن (مصر پرزیدنتی سیسی) اؤلکه‌نده دموکراسی قاتیلی اولان بیری‌سن" ایفاده‌لرینی ایشلتدی.
آوروپا بیرلیگینی تنقید ائد‌ن اردوغان،
"عملیاتیمیزی ایشغال حرکتی دئیه دگرلن‌یرمه‌یه چالیشسانیز، ایشیمیز راحات، قاپیلاری آچار، ۳،۶ میلیون سیغینماچینی سیزه گؤندرریک. (سوریه‌لی سیغینماچیلارا کؤمک اوچون) ایکینجی اؤده‌مه اولان ۳ میلیارد یورونو گؤندرمه‌یه‌جکلرمیش. سیز وئردیگینیز سؤزو بو آنا قدر یئرینه یئتیردینیز می؟ یوخ!" دئدی.
اردوغان، تورکییه‌نین ترور هؤرگوتلری داعش، پ‌کاکا، یپگ و پیدیه قارشی بو مباریزه‌نی بوتون شرفلری ایله داوام ائتدیره‌جکلرینی بیلدیردی.  فرانسا، آلمانیا و هلنددن داعش‌لی تروریستلرین سوریه‌یه گئتدیگینی بیل‌دیره‌ن جمهورباشقانی، تورکییه‌نین ۵ مین ۵۰۰ داعشلی‌نی گلدیکلری یئرلره گؤندردیگینی بیلدیردی.
تورکییه‌نین سوریه‌ده کورد قارداشلاری ایله دئییل، ترور هؤرگوتویله مباریزه ائتدیگینی وورغولایان پرزیدنت،
"سوریه خالقیمیزا سئودامیز اونسوز دا دارتیشیلماز. بیزیم دردیمیز سوریه‌نی ایشغاله چالیشان داعش، یپگ، پید کیمی ترور هؤرگوتلری ایله‌دیر. بیزیم اوراداکی کورد قارداشلاریمیزلا دا پروبلئمیمیز یوخدور، پروبلئم تامامیله ترور هؤرگوتلریله‌دیر" دئدی.
پرزیدنت اردوغان، باریش بولاغی عملیاتین‌دا ایندییه قدر ۱۰۹ تروریستین ائتکیسیزلشدیریلدیگینی ده آچیقلادی.
باش‌دا آمریکا بیرلشمیش دؤولتلری اولماقلا بوتون ناتو عضوو اولان اؤلکه‌لره سسلنه‌ن اردوغان،
"بیز تورکییه‌ییک. بیز بیر ناتو عضوو اؤلکه‌ییک. ۵.جی ماده‌نی چوخ یاخشی بیلیرلر. بو ترور هؤرگوتلری، ناتو عضوو اولان تورکییه‌یه هوجوم ائدرکه‌ن سیز بونا سسسیز قالاممازسینیز" دئیه دانیشدی.
